Document ID: 32009D0170

PADOMES LĒMUMS
(2009. gada 16. februāris)
par Eiropas Kopienu Pirmās instances tiesas Reglamenta grozījumu attiecībā uz valodu lietojumu apelācijās, kuras ir ierosinātas par Eiropas Savienības Civildienesta tiesas nolēmumiem
(2009/170/EK, Euratom)
EIROPAS SAVIENĪBAS PADOME,
ņemot vērā Protokola par Tiesas statūtiem 64. pantu,
atbilstīgi Eiropas Kopienas dibināšanas līguma 245. panta otrajā daļā un Eiropas Atomenerģijas kopienas dibināšanas līguma 160. panta otrajā daļā paredzētajai procedūrai,
ņemot vērā Tiesas 2008. gada 24. septembra pieprasījumu,
ņemot vērā Eiropas Parlamenta 2009. gada 13. janvāra atzinumu,
ņemot vērā Komisijas 2008. gada 18. novembra atzinumu,
tā kā Pirmās instances tiesas Reglamentā būtu jāprecizē tiesvedības valoda, ja par kādu Civildienesta tiesas nolēmumu tiek ierosināta Protokola par Tiesas statūtiem pielikuma 9. un 10. pantā paredzētā apelācija,
IR NOLĒMUSI ŠĀDI.
1. pants
Eiropas Kopienu Pirmās instances tiesas Reglamentu, kas pieņemts 1991. gada 2. maijā (OV L 136, 30.5.1991., 1. lpp., ar labojumu OV L 317, 19.11.1991., 34. lpp.), kurā grozījumi izdarīti 1994. gada 15. septembrī (OV L 249, 24.9.1994., 17. lpp.), 1995. gada 17. februārī (OV L 44, 28.2.1995., 64. lpp.), 1995. gada 6. jūlijā (OV L 172, 22.7.1995., 3. lpp.), 1997. gada 12. martā (OV L 103, 19.4.1997., 6. lpp., ar labojumu OV L 351, 23.12.1997., 72. lpp.), 1999. gada 17. maijā (OV L 135, 29.5.1999., 92. lpp.), 2000. gada 6. decembrī (OV L 322, 19.12.2000., 4. lpp.), 2003. gada 21. maijā (OV L 147, 14.6.2003., 22. lpp.), 2004. gada 19. aprīlī (OV L 132, 29.4.2004., 3. lpp.), 2004. gada 21. aprīlī (OV L 127, 29.4.2004., 108. lpp.), 2005. gada 12. oktobrī (OV L 298, 15.11.2005., 1. lpp.), 2006. gada 18. decembrī (OV L 386, 29.12.2006., 45. lpp.) un 2008. gada 12. jūnijā (OV L 179, 8.7.2008., 12. lpp.), groza šādi:
pirms 137. panta “V SADAĻĀ - APELĀCIJAS PAR EIROPAS SAVIENĪBAS CIVILDIENESTA TIESAS NOLĒMUMIEM” iekļauj šādu 136.a pantu:
“136.a pants
Neskarot šā Reglamenta 35. panta 2. punkta b) un c) apakšpunktu un 3. punkta ceturto daļu, apelācijās par Civildienesta tiesas nolēmumiem, kā noteikts Tiesas statūtu pielikuma 9. un 10. pantā, tiesvedības valoda ir tā valoda, kurā pieņemts Civildienesta tiesas nolēmums, par ko ir ierosināta apelācija.”
2. pants
Lēmums stājas spēkā otrā mēneša pirmajā dienā pēc tā publicēšanas Eiropas Savienības Oficiālajā Vēstnesī.
Briselē, 2009. gada 16. februārī

Labels: 10
15
14